I mai 1982 lanserte Sun Microsystems arbeidsstasjonen Sun-1. Den var uten noe vindussystem og baserte seg på en 10 MHz Motorola 68000 mikroprosessor. Det tekstbaserte operativsystemet på denne arbeidsstasjonen ble kalt Sun UNIX 0.7. Det baserte seg på en implementasjon av UNIX versjon 7 som var blitt utviklet av UniSoft. Retrospektivt er dette blitt betegnet som den første versjonen av SunOS.